open-index/open-wikipedia-markdown huggingface dataset:
Generálna mapa

**Generálna mapa** alebo hovorovo **generálka** môže byť:
*prehľadná topografická mapa v mierke 1 : 200 000 odvodená z podrobnejších máp tretieho vojenského mapovania v rakúskej monarchii, pozri pod tretie vojenské mapovanie
*prehľadná topografická mapa v mierke 1 : 288 000 odvodená z podrobnejších máp druhého vojenského mapovania v rakúskej monarchii, pozri pod druhé vojenské mapovanie
*mapa v mierke 1 : 200 000, pozri pod mapa
* mapa v mierke od 1 : 200 000 do 1 : 500 000, pozri pod mapa
* prehľadná topografická mapa (t.j. topografická mapa v mierke menšej ako 1 : 100 000)
* staršie: 
** vojenská operačná mapa (v období pred 1. sv. vojnou mala vo viacerých krajinách Európy mierku 1 : 200 000 a v Rusku 1 : 420 000), pozri operačná mapa
** mapa v mierke 1 : 200 000 a menej (t.j. aj 1 ku niekoľkým miliónom), pozri pod mapa

## Zdroje
Vnútorná záhlavná hrčka

**Vnútorná záhlavná hrčka** () je vnútorný výbežok záhlavnej šupiny, je umiestnená v priesečníku štyroch jamiek, ktoré rozdeľuje krížová vyvýšenina. Nachádzajú sa na nej 2 brázdy: brázda priečneho splavu a brázda horného šípového splavu.

## Galéria

Súbor:Internal occipital protuberance - animation2.gif|Animácia ľudskej lebky. Vnútorná záhlavná hrčka je znázornená červenou farbou.


## Pozri aj

* Vonkajšia záhlavná hrčka

## Referencie


Kategória:Záhlavná kosť
Majstrovstvá sveta v ľadovom hokeji 2009 – II. divízia

**[[Majstrovstvá sveta v ľadovom hokeji 2009]] – [[Majstrovstvá sveta v ľadovom hokeji – II. divízia|II. divízia]]** boli dva hokejové turnaje tretej najvyššej kategórie v rámci Majstrovstiev sveta v ľadovom hokeji, ktoré každoročne organizuje Medzinárodná hokejová federácia. Mužstvá boli vyžrebované do dvoch skupín po šiestich. Víťazi turnajov postúpili do I. divízie MS pre rok 2010.

## Skupina A
Turnaj skupiny A sa hral v Novom Sade v Srbsku od 7. do 13. apríla 2009.

### Účastníci

### Konečné poradie

|}

### Zápasy

## Skupina B
Turnaj skupiny B sa hral v Sofii v Bulharsku od 6. do 12. apríla 2009.

### Účastníci

### Konečné poradie

|}

### Zápasy

## Referencie

## Zdroj

Kategória:Majstrovstvá sveta v ľadovom hokeji 2009
Kategória:Ľadový hokej v 2009
Kategória:Ľadový hokej v Srbsku
Kategória:Ľadový hokej v Bulharsku
Kategória:Športové podujatia v Srbsku
Kategória:Športové podujatia v Bulharsku
Kategória:Šport v Novom Sade
Kategória:Športové podujatia v Sofii
Tabon

**Tabon** môže byť:
*slovenský názov všetkých rodov z čeľade tabonovité, pozri pod tabonovité
*vo Filipínach:
**archeologicky významný komplex jaskýň, pozri Tabon (jaskyne)
**iný názov ostrova Tabor Island
**častý názov sídiel na Filipínach
Gene Kranz

**Eugene Francis „Gene“ Kranz** (* 17. august 1933, Toledo, Ohio, USA) je americký letecký inžinier, bývalý stíhací pilot a vyslúžilý letový riaditeľ a manažér NASA. Ako letový riaditeľ riadil misie programov Gemini a Apollo, vrátane Apolla 11, prvej misie, ktorá pristála s ľudskou posádkou na Mesiaci. Najviac je známy tým, že úspešne riadil tím riadiaceho strediska pri záchrane posádky Apolla 13. V roku 1995 bola jeho práca pri záchrane Apolla 13 vykreslená v rovnomennom filme, kde jeho postavu stvárnil Ed Harris. Je tiež známy svojím krátkym účesom a elegantnými vestami rôznych štýlov a materiálov, ktoré mu šila jeho manželka Marta v období, kedy pracoval ako letový riaditeľ.

Je osobným priateľom amerických astronautov tej doby a zostáva prominentnou postavou v americkej histórii prieskumu vesmíru s ľudskou posádkou. Jeho kariéra bola predmetom niekoľkých celovečerných filmov, dokumentárnych filmov, kníh a článkov v časopisoch. Je držiteľom Prezidentskej medaily slobody. V roku 2010 sa v prieskume Space Foundation stal najobľúbenejším vesmírnym hrdinom.

## Referencie

## Iné projekty

## Zdroj

Kategória:Inžinieri USA
Kategória:Príslušníci United States Air Force
Kategória:Osobnosti USA nemeckého pôvodu
Kategória:Osobnosti NASA
Kategória:Osobnosti z Toleda (Ohio)
Kategória:Absolventi Saint Louis University
Kategória:Presidential Medal of Freedom
Banský vrch (vrch v Štiavnických vrchoch)

**Banský vrch** () je vrch v Štiavnických vrchoch. Leží nad obcou Banská Hodruša, približne  východne od Žarnovice. 

## Poloha
Masív sa nachádza v strednej časti pohoria, v geomorfologickom podcelku Hodrušská hornatina. Vrch leží v Banskobystrickom kraji, v okrese Žarnovica a na katastrálnom území obce Hodruša-Hámre. Najbližšími sídlami sú na južnom úpätí ležiaca Banská Hodruša (Hodruša-Hámre) a severne situované Vyhne, západným smerom je Žarnovica a východným osada Banky (Banská Štiavnica). Vrch patrí do Chránenej krajinnej oblasti Štiavnické vrchy.

## Opis
Banský vrch je súčasťou hrebeňa, ktorý vedie od vrchu Paradajs () západným smerom cez Hadovú na Trejbolc (). Južným smerom susedí plytkým sedlom oddelený Malý Kerling (), východne leží Končiar () a Hadová (), severne  Spálený vrch () a Klokoč () a západne Trejbolc (). Oblasť patrí do povodia Hrona, kam vodu zo severnej časti masívu odvádza Vyhniansky potok a z južnej Hodrušský potok. Na vrchol nevedie značený chodník, no okolím vedú trasy z Vyhní.

### Výhľady
Vrcholovú časť pokrýva nesúvislý les, ktorý ponúka najmä južný smerom obmedzený rozhľad. Z vhodných miest s nízkou a nesúvislou vegetáciou vidieť najmä okolité vrchy Štiavnických vrchov, pri vhodných podmienkach tiež Pohronský Inovec, Vtáčnik, Kremnické vrchy, Nízke Tatry, Poľanu a južným smerom i niektoré z pohorí v severnom Maďarsku.

## Prístup
Na vrchol nevedie značený chodník, no v rázcestí Kerling a Kešnerovská sa križujú trasy z okolitých obcí. Hrebeňom sa dá vystúpiť na vrchol Banského vrchu.

* po  modrej značke cez rázc. Kerling:
** zo severozápadu z Vyhní cez rázc. Pod Priechodnou
** od východu z Banskej Štiavnice cez Kešnerovskú
* po  zelenej značke:
** od severu z Vyhní cez rázc. Kešnerovská
** od juhu z Hodruše-Hámrov cez rázc. Kerling
* po  žltej značke:
** od západu zo Žarnovice cez rázc. Pod Priechodnou
** od juhu z Banskej Hodruše cez rázc. Rumplovská

## Referencie

## Pozri aj
* Hodrušská hornatina
* Štiavnické vrchy
* Zoznam vrcholov v Štiavnických vrchoch

## Externé odkazy
* Poloha na turistickej mape

Kategória:Vrchy v Štiavnických vrchoch
Kategória:Vrchy pod 1000 metrov na Slovensku
Kategória:Vrchy v okrese Žarnovica
Kategória:Hodruša-Hámre
Laserová harfa

[náhľad|Jean-Michel Jarre hrá na laserovú harfu počas koncertu v [Bratislava|Bratislave v roku 2016.]]
**Laserová harfa** je hudobný nástroj, ktorý patrí do skupiny elektro-optických nástrojov.

Bola zostrojená Nemcom Bernardom Szajnerom v roku 1980. Po prvýkrát ju verejne použil hudobník Jean-Michel Jarre v októbri 1981 na koncertoch v Číne. Odvtedy sa neodmysliteľne spája s jeho koncertmi.

Spočiatku bola dosť nebezpečná pre vysoký výkon použitého lasera. Aby sa predišlo zraneniam, museli sa nosiť špeciálne okuliare a azbestové rukavice. V súčasnosti sa na stavbu harfy zvyčajne používajú bezpečnejšie, slabšie lasery. Laserová harfa je ovládacia klaviatúra a ak nie je pripojená k syntetizátoru, nevydá zvuk. Konštrukcia harfy obsahuje: laserový lúč, hranolový rozptyl lúčov, fotorezistor, midi sekciu a syntetizátor.

Používa sa hlavne na koncertoch. Používajú to okrem iného Bernard Szajner, Claude Lifante či Sebastien Pamart.

## Zdroj

Kategória:Hudobné nástroje
Kĺbový hrbček

**Kĺbový hrbček** () je kostný výbežok na spánkovej kosti, ktorý je umiestnený na zadnom konci vonkajšej plochy spánkovej šupiny. Hrbček tvorí prednú hranicu dolnej čeľuste a za živa je pokrytý chrupavkou.

## Referencie


Kategória:Spánková kosť
Propylacetát

**Propylacetát** alebo **propylester kyseliny octovej** či **propyl-etanoát** je organická zlúčenina. Každoročne sa ho vyrába takmer 20,000 ton na použitie ako rozpúšťadlo. Táto bezfarebná tekutina je známa svojou charakteristickou vôňou hrušiek. Kvôli tomu sa bežne používa vo voňavkách a ako prídavná látka v potravinách. Vzniká esterifikáciou kyseliny octovej s 1-propanolom, často cez Fischer-Speierovu esterifikáciu s kyselinou sírovou ako katalyzátorom a vodou ako vedľajším produktom.

## Referencie

## Zdroj

Kategória:Estery karboxylových kyselín
Kategória:Rozpúšťadlá
Kategória:Propylestery
Phycophyta

**Phycophyta** môže byť:
*latinský názov taxónu riasy, pozri riasa (vodný organizmus)
*koncovka latinských názvov oddelení (resp. kmeňov) rias, pozri pod oddelenie (taxonómia)

## Referencie
Majstrovstvá sveta v ľadovom hokeji 2008 – III. divízia

**[[Majstrovstvá sveta v ľadovom hokeji 2008]] – [[Majstrovstvá sveta v ľadovom hokeji – III. divízia|III. divízia]]** boli dva hokejové turnaje štvrtej (najnižšej) kategórie v rámci Majstrovstiev sveta v ľadovom hokeji, ktoré každoročne organizuje Medzinárodná hokejová federácia. III. divízia MS 2008 pozostávala z kvalifikačného a hlavného turnaja. Najlepšie dva tímy hlavného turnaja postúpili do II. divízie MS pre rok 2009.

## Kvalifikačný turnaj
Kvalifikačný turnaj III. divízie sa hral v Sarajeve v Bosne a Hercegovine od 15. do 17. februára 2008. Arménsko odohralo oba zápasy, ale napokon bolo diskvalifikované pre neoprávnený štart hráčov a oba zápasy prehralo kontumačne 0:5.

### Účastníci

### Konečné poradie

|}

### Zápasy

## Hlavný turnaj
Hlavný turnaj III. divízie sa hral v Kockelscheueri v Luxembursku od 31. marca do 6. apríla 2008.

### Účastníci

### Konečné poradie

|}

### Zápasy

## Referencie

## Zdroj

Kategória:Majstrovstvá sveta v ľadovom hokeji 2008
Kategória:Ľadový hokej v 2008
Kategória:Ľadový hokej v Bosne a Hercegovine
Kategória:Športové podujatia v Bosne a Hercegovine
Kategória:Športové podujatia v Luxembursku
Kategória:Šport v Sarajeve
Ellmanovo činidlo

**Ellmanovo činidlo** (5,5'-ditiobis-(2-nitrobenzénová kyselina) alebo **DTNB**) je chemikália, ktorá sa používa na určenie počtu alebo koncentrácie tiolových skupín vo vzorke. Toto činidlo vyvinul George L. Ellman.

## Príprava
V Ellmanovej pôvodnej publikácii bolo toto činidlo pripravené oxidáciou 2-nitro-5-chlórbenzaldehydu na karboxylovú kyselinu, zavedením tiolovej skupiny pomocou sulfidu sodného a následne oxidáciou monomérov pomocou jódu, čím vznikne dimér. Aktuálne je toto činidlo komerčne dostupné.

## Ellmanova skúška
Pri reakcii tiolov s DTNB dochádza k štiepeniu disulfidovej väzby, čím vzniká 2-nitro-5-tiobenzoát (TNB-), ktorý vo vode ionizuje na TNB2- dianión v neutrálnom a alkalickom pH. Tento anión má žltú farbu.

: 

Táto reakcia je rýchla a stechiometrická, takže pridanie jedného molu tiolu vytvorí jeden mol TNB.  Anión TNB2- sa stanovuje spektrofotometricky pomocou merania absorbancie viditeľného svetla pri 412&nbsp;nm. Molárny absorpčný koeficient je 14,150&nbsp;M−1&nbsp;cm−1 pre zriedené roztoky pufrov a 13,700&nbsp;M−1&nbsp;cm−1 pre roztoky s vysokou koncentráciou solí, napríklad v 6&nbsp;M guanídiumhydrochloridu alebo 8&nbsp;M močoviny. V pôvodnej publikácii v roku 1959 bol molárny absorpčný koeficient pre zriedené roztoky podhodnotený na 13,600&nbsp;M−1&nbsp;cm−1 a ako je poznamenané v nedávno publikovanom článku, tento omyl zostáva v literatúre i naďalej. Komerčne dostupné DTNB nemusí byť úplne čisté a môže vyžadovať rekryštalizáciu, aby bolo možné získať presné a reprodukovateľné výsledky.

Ellmanovo činidlo je možné použiť na meranie nízkomolekulových tiolov, ako je napríklad glutatión, v čistých roztokoch i biologických vzorkách, napríklad v krvi. Takisto je pomocou neho možné zmerať počet tiolových skupín v bielkovine.

## Referencie

## Zdroj

Kategória:Biochemické metódy
Kategória:Nitrobenzénové deriváty
Kategória:Karboxylové kyseliny
Kategória:Eponymické termíny v chémii
Lesníctvo (odbor)

**Lesníctvo** je súhrn praktických a teoretických (v užšom zmysle len teoretických) poznatkov a vedomostí o lese a činnostiach súvisiacich s existenciou, zachovaním, zveľadením a hospodárskym využívaním lesa, jeho surovinového bohatstva a ostatných užitočných vlastností v prospech ľudskej spoločnosti.. Lesníctvo je aj príslušný odbor ľudskej činnosti, čiže odbor ľudskej činnosti, ktorý "sa zaoberá ochranou, využívaním, pretváraním a zveľaďovaním lesov v prospech spoločnosti", čiže je to "súhrn činností, organizácií, vzťahov a noriem, praktických a teoretických poznatkov týkajúcich sa lesov."

Základnou zložkou lesníctva je lesné hospodárstvo (ako hospodárske odvetvie resp. príslušná výrobná činnosť vrátane jej riadenia), ďalšie zložky lesníctva sú napr. lesná politika (lesnícka politika) a organizácia, lesné zákonodarstvo a právo, lesnícke školstvo, lesnícka osveta, lesnícka veda a výskum, lesnícke písomníctvo, lesnícke múzejníctvo, história lesov a pod.

## Zdroje

Kategória:Lesníctvo
Lesný porast

**Lesný porast** alebo (najmä ako jednotka priestorového rozdelenia lesa) **[[porast]]** môže byť:
* drevinová zložka lesa, t.j. presnejšie "súbor rastúcich stromovitých drevín, krovitých drevín alebo ich zmesí na lesných pozemkoch" alebo "lesné dreviny, ktoré slúžia na plnenie funkcií lesov" na lesných pozemkoch, synonymum: lesné porasty, pozri pod les
* jeden z druhov lesného pozemku, konkrétne pozemok porastený lesnými drevinami, ktoré slúžia na plnenie funkcií lesov (inými druhmi je napríklad holina, energetický porast, dočasná lesná skládka a pod.), pozri pod les
* jedna zo skupín druhov lesného pozemku (inými skupinami sú napríklad lesná škôlka, lesná cesta, semenná plantáž a pod.), pozri lesný porast (typ lesného pozemku)
* jeden z typov jednotky priestorového rozdelenia lesa (JPRL), t.j. konkrétne a) dnes podľa právneho predpisu: súhrnné označenie pre JPRL dielec, čiastková plocha a porastová skupina, b) do roku 1978 (v Česku dodnes) podľa právnych predpisov: JPRL menšia než dielec (resp. prípadne s ním splývajúca), t.j. konkrétne samostatný rastový celok (resp. stromové spoločenstvo), ktorý sa výrazne odlišuje od svojho okolia tzv. porastovými znakmi (t.j. druhovou skladbou, priestorovým usporiadaním, vekom a bonitou) a spravidla je samostatne evidovaný (aj na lesníckych mapách) , pozri porast (priestorové rozdelenie lesa) 
* konkrétna (rastová a vývojová) časť lesného ekosystému (vrátane pôdy, živočíchov a podobne) so svojskými vlastnosťami, najmä časť lesa s prevažne zhodnými stanovištnými podmienkami, ktoré umožňujú dosiahnuť ciele pestovania zhodnými pracovnými postupmi, pozri pod les alebo pod porast (priestorové rozdelenie lesa)  

## Zdroje
Varšavské kniežatstvo

**Varšavské kniežatstvo** (iné názvy pozri nižšie) bolo poľským klientskym štátom Francúzskej ríše založenej Napoleonom Bonaparte v roku 1807, počas napoleonských vojen. Zahŕňalo etnicky poľské krajiny, ktoré Prusko postúpilo Francúzsku podľa podmienok zmlúv z Tilsitu. Bol to prvý pokus obnoviť Poľsko ako suverénny štát po rozdelení v 18. storočí a pokrýval strednú a juhovýchodnú časť dnešného Poľska.
## Iné názvy
***Varšavské veľkokniežatstvo**
***veľkokniežatstvo Varšavské**
* **Veľkokniežatstvo varšavské**
* **kniežatstvo Varšavské**
* nesprávne: *Varšavské kniežactvo* (Poznámka: Slovo kniežactvo je nespisovný variant slova kniežatstvo).
* 
* 
* 
* 

## Dejiny
Kniežatstvo držal v personálnej únii Napoleonov spojenec Fridrich August I. Saský, ktorý sa stal varšavským veľkokniežaťom a zostal legitímnym kandidátom na poľský trón. Po založení kniežatstva Napoleon nadiktoval jeho ústavu (22. júla 1807), ktorá bola vypracovaná podľa francúzskeho vzoru a stanovila silnú výkonnú moc, na čele ktorej stál Fridrich August I., saský kráľ a vnuk Augusta III. Napoleonov zákonník sa stal zákonom vojvodstva (1. mája 1808).

Kniežatstvo malo rozlohu 104 000 km² a bolo vytvorené z územia, ktoré Prusko získalo počas druhého a tretieho delenia Poľska v rokoch 1793 a 1795, s výnimkou Gdanska, kde žilo 2,6 milióna obyvateľov. Podľa sčítania obyvateľstva z roku 1810 malo vojvodstvo 4 334 000 obyvateľov, z ktorých jasnú väčšinu tvorili etnickí Poliaci, Židia tvorili 7 % obyvateľov (možno podhodnotené číslo), Nemci 6 %, Litovci a Rusíni 4 %.
náhľad|Napoleon pri udeľovaní ústavy v roku 1807
Napoleonova kontinentálna blokáda bola zavedená aj v kniežatstve, tak ako vo všetkých ostatných vazalských štátoch Francúzska. Varšavské kniežatstvo bolo pritom predovšetkým vojenskou základňou, ktorá slúžila ako bariéra medzi Francúzskym impériom a ruskými záujmami vo východnej Európe. Jeho armáda pod velením kniežaťa Jozefa Poniatowského bola tiež pod francúzskou kontrolou.

Po neúspešnej Napoleonovej invázii do Ruska bolo vojvodstvo okupované pruskými a ruskými vojskami až do roku 1815, kedy bolo na Viedenskom kongrese formálne rozdelené medzi obe krajiny. Východo-stredné územie vojvodstva získané Ruskou ríšou sa následne premenilo na štát s názvom Kongresové Poľsko a Prusko vytvorilo na západe Posenské veľkovojvodstvo. Mesto Krakov, poľské kultúrne centrum, získalo štatút „slobodného mesta“ až do jeho začlenenia do Rakúska v roku 1846.

## Referencie

## Iné projekty

Kategória:Dejiny Poľska
Kategória:Zaniknuté štáty Európy
Dihydroorotáza

**Dihydroorotáza** (EC číslo 3.5.2.3, karbamoylaspartátdehydráza, dihydroorotáthydroláza) je enzým, ktorý premieňa karbamoylaspartát na dihydroorotát:

:karbamoylaspartát → dihydroorotát + H2O

Tento enzým sa účastní biosyntézy pyrimidínov. Je to multifunkčný enzým, ktorý má i karbamoylfosfátsyntetázovú a aspartáttranskarbamoylázovú aktivitu. Dihydroorotáza je zinkový metaloenzým.

## Referencie

## Pozri aj
* Metabolizmus pyrimidínov

## Zdroj

Kategória:Hydrolázy
Malý Kerling

**Malý Kerling** () je vrch v Štiavnických vrchoch. Leží nad obcou Banská Hodruša, približne  východne od Žarnovice. 

## Poloha
Masív sa nachádza v strednej časti pohoria, v geomorfologickom podcelku Hodrušská hornatina. Vrch leží v Banskobystrickom kraji, v okrese Žarnovica a na katastrálnom území obce Hodruša-Hámre. Najbližším sídlom je na juhovýchodnom úpätí ležiaca Banská Hodruša (Hodruša-Hámre), južne leží Hodruša-Hámre a severne obec Vyhne. Vrch patrí do Chránenej krajinnej oblasti Štiavnické vrchy.

## Opis
Malý Kerling je súčasťou hrebeňa, ktorý vedie od vrchu Paradajs () západným smerom cez Hadovú na Trejbolc (). Severovýchodne susedí plytkým sedlom oddelený Banský vrch (), východne leží Končiar () a Hadová (), južne Hrb () a Včelín () a západne Chudý vrch () a Trejbolc (). Oblasť patrí do povodia Hrona, kam vodu zo severnej časti masívu odvádza Vyhniansky potok a z južných svahov Hodrušský potok. Na vrchol nevedie značený chodník, no traverzom prechádza chodník z Hodruše-Hámrov.

### Výhľady
Vrcholovú časť pokrýva súvislý les, ktorý neumožňuje rozhľad. Severovýchodne od vrcholu je však rozsiahla horská lúka, odkiaľ je výhľad na okolité vrchy Štiavnických vrchov, pri vhodných podmienkach vidno tiež Pohronský Inovec, Vtáčnik, Kremnické vrchy a Poľanu.

## Prístup
Na vrchol nevedie značený chodník, no v blízkom rázcestí Kerling sa križuje  a  trasa. Zo sedla je najľahší prístup na vrchol.

* po  modrej značke cez rázc. Kerling:
** zo severozápadu z Vyhní cez rázc. Pod Priechodnou
** od východu z Banskej Štiavnice cez Kešnerovskú
* po  zelenej značke:
** od severu z Vyhní cez rázc. Kešnerovská
** od juhu z Hodruše-Hámrov cez rázc. Kerling
* po  žltej značke od západu zo Žarnovice cez rázc. Pod Priechodnou

## Referencie

## Pozri aj
* Hodrušská hornatina
* Štiavnické vrchy
* Zoznam vrcholov v Štiavnických vrchoch

## Externé odkazy
* Poloha na turistickej mape

Kategória:Vrchy v Štiavnických vrchoch
Kategória:Vrchy pod 1000 metrov na Slovensku
Kategória:Vrchy v okrese Žarnovica
Kategória:Hodruša-Hámre
Majstrovstvá sveta v ľadovom hokeji 2008 – II. divízia

**[[Majstrovstvá sveta v ľadovom hokeji 2008]] – [[Majstrovstvá sveta v ľadovom hokeji – II. divízia|II. divízia]]** boli dva hokejové turnaje tretej najvyššej kategórie v rámci Majstrovstiev sveta v ľadovom hokeji, ktoré každoročne organizuje Medzinárodná hokejová federácia. Mužstvá boli vyžrebované do dvoch skupín po šiestich. Víťazi turnajov postúpili do I. divízie MS pre rok 2009.

## Skupina A
Turnaj skupiny A sa hral v Miercurea Ciucu v Rumunsku od 7. do 13. apríla 2008.

### Účastníci

### Konečné poradie

|}

### Zápasy

## Skupina B
Turnaj skupiny B sa hral v Newcastli v Austrálii od 7. do 13. apríla 2008.

### Účastníci

### Konečné poradie

|}

### Zápasy

## Referencie

## Zdroj

Kategória:Majstrovstvá sveta v ľadovom hokeji 2008
Kategória:Ľadový hokej v 2008
Kategória:Ľadový hokej v Rumunsku
Kategória:Športové podujatia v Rumunsku
Kategória:Športové podujatia v Austrálii
Kategória:Šport v Miercurea Ciuc
Sósis

**Sósis** () môže byť:

* grécky sochár v 3. stor. pred Kr., pozri Sósis (sochár)
* syrakúzsky stratég v 3. stor. pred Kr., pozri Sósis zo Syrakúz
* grécky glyptik v 3. stor. pred Kr., pozri Sósis (glyptik)
 
**Sósis** môže byť aj:
* grécky názov staroegyptského boha Šu 

## Zdroje
Tŕňová koruna (rozlišovacia stránka)

**Tŕňová koruna** môže byť:
* kresťanský symbol, jeden z nástrojov Ježišovho mučenia, pozri Tŕňová koruna
* v botanike: ľudové pomenovanie pre rastlinný druh prýštec ohnivý (*Euphorbia milii*), pozri prýštec ohnivý
Tomáš Huk

**Tomáš Huk** (* 22. december 1994, Košice) je slovenský futbalový obranca, ktorý aktuálne pôsobí v poľskej najvyššej lige Ekstraklasa v klube Piast Gliwice.

## Klubová kariéra
### MFK Košice
3. novembra 2012 uskutočnil svoj debut za Košice pod vedením budúceho národného tímového trénera Jána Kozáka. V zápase vtedajšej Corgoň ligy proti AS Trenčín nastúpil v 52. minúte ako náhrada Petra Šinglára. V sezóne 2013/2014 vyhral s Košicami Slovenský pohár vo futbale, ktoré vo finále porazili ŠK Slovan Bratislava 2:1.

### DAC Dunajská Streda
Dňa 6. februára 2016 podpísal zmluvu na tri a pol roka s klubom DAC Dunajská Streda.

## Reprezentačná kariéra
Nastupoval za niektoré slovenské mládežnícke mužstvá vrátane U21. Tréner Pavel Hapal ho zaradil do 23-člennej nominácie Majstrovstiev Európy hráčov do 21 rokov 2017 v Poľsku.

V januári 2017 ho Ján Kozák ho navrhol do Slovenskej reprezentácie zloženej hlavne z výberu ligy pre koncentráciu v Spojených arabských emirátoch, kde slovenské mužstvo čakali prípravné zápasy s Ugandou a Švédskom. Reprezentačne debutoval 8. januára v Abú Zabí proti Ugande (prehra 1:3) a bol taktiež pri vysokej prehre 0:6 12. januára proti Švédsku.

## Referencie

## Externé odkazy
* Tomáš Huk na *transfermarkt.com* 
* Tomáš Huk na *soccerway.com* 

## Zdroj

Kategória:Slovenskí futbalisti
Kategória:Futbaloví obrancovia
Kategória:Hráči MFK Košice
Kategória:Hráči FK DAC 1904 Dunajská Streda
Kategória:Hráči Piast Gliwice
Kategória:Osobnosti z Košíc
Národné futbalové mužstvo Americkej Samoy

**Národné futbalové mužstvo Americkej Samoy** reprezentuje Americkú Samou na medzinárodných futbalových akciách, ako sú Majstrovstvá sveta a Oceánsky pohár národov. Americká Samoa sa nikdy nekvalifikovala na Majstrovstvá sveta ani na kontinentálne majstrovstvá. Americká Samoa sa postarala o svetový rekord v najvyššej výhre v histórii futbalu. 11. apríla 2001 si Americká Samoa zahrala proti Austrálii a utŕžila prehru 0:31. Tento výsledok je najvyšší v celej histórii futbalu.

## Majstrovstvá sveta

## Oceánsky pohár národov

## Referencie

## Zdroj

Americká Samoa
Kategória:Futbal na Americkej Samoe
Futbal
Figovník kaučukový

**Figovník kaučukový** () je rastlina z rodu figovník, ktorá pochádza z juhovýchodnej Ázie. Zdomácnela aj v ďalších tropických oblastiach (Západná India, Florida, Havaj).

Ide o strom vysoký 30 – , ktorého kmeň meria až  v priemere. Z kmeňa vyrastajú vzdušné korene, ktoré sa používajú aj na budovanie mostov. Oválne listy majú dĺžku 10 –  a šírku 5 – . Mladé rastliny majú väčšie listy ako staré. Plod je dlhý maximálne  a nejedlý.

Opeľovať ho môžu iba chalcidky.

Rastlina vylučuje jedovatý latex, z ktorého sa predtým získaval kaučuk, nemohol však konkurovať kaučukovníku brazílskemu. Je tiež pestovaná ako okrasná rastlina, v strednej Európe však vydrží iba vo vykurovaných priestoroch. Boli vyšľachtené rôzne odrody, u niektorých sa objavuje variegácia.

## Referencie

## Externé odkazy
* https://www.houseplantsexpert.com/rubber-plant.html

## Zdroj
* 

Kategória:Listnaté stromy
Kategória:Okrasné rastliny
Kategória:Morušovité
Kategória:Najmenej ohrozené druhy
Jozef Barina

Ing. **Jozef „Barry“ Barina** (* 30. marec 1948, Považská Bystrica – † 23. február 2024) bol slovenský spevák, gitarista a hudobný skladateľ, jedna z najvýznamnejších osobností slovenskej bigbítovej generácie. Po tom ako začínal interpretovať coververzie nahrávok britskej bigbítovej generácie 60. rokov 20. storočia patril medzi priekopníkov produkovania pôvodnej slovenskej hudobnej tvorby a používania slovenských textov v beatovom hudobnom žánri.

Gitarový štýl Joža Barinu bol ovplyvnený Hankom Marvinom, či Ericom Claptonom a pre svoj spevácky prejav býval niekedy označovaný za „slovenského Joe Cockera”. Postupom času sa Jozef Barina vyprofiloval na interpreta bluesového hudobného žánru.

## Hudobná kariéra
Medzi rokmi 19591963 bol členom bratislavskej inštrumentálnej skupiny Kométa, ktorá prevažne hrala coververzie skladieb skupiny The Shadows. V roku 1963 bol spoluzakladateľom skupiny The Players, ktorá hrala aj vlastné inštrumentálne skladby, niektoré z nich vyšli na EP platniach vydavateľstva Supraphon. Na doprovodnú gitaru v The Players hral niekedy od roku 1966 aj, vtedy pätnásťročný, Ľubo Belák.

V roku 1967 vznikla po rozpade The Players kapela For Meditation, ktorá sa pozdejšie premenovala na The Meditating Four. Do roku 1968 účinkovali v rozhlase a v televízii, vystupovali aj v satirických programoch Milana Lasicu a Júliusa Satinského. V roku 1971 sa skupina The Meditating Four znovu obnovila, koncertovala po Slovenských mestách, mala spoločné vystúpenie v PKO v Bratislave spolu s kapelou Collegium Musicum. Od roku 1970 mal pre pesničku „Purpurový smútok“ ako sólový hudobník takmer dvadsať rokov obmedzené vystupovanie v televízii, v rádiu, či nahrávanie v štúdiu.

Medzi rokmi 19721978 bol Jozef Barina členom rôznych štúdiových hudobných zoskupení: účinkoval TOČR-om Vlada Valoviča, hrával s gitaristom Ferom Griglákom a so skupinou Fermáta. V roku 1979 založil spolu s basgitaristom Petrom Kuzmom a bubeníkom Zoltánom Vinczem kapelu B-Profil (alebo aj Blues Profil), s ktorou hrával až do roku 1981.

V roku 1987 začal účinkovať s Martinom Karvašom, Antonom Jarom, Martinom Breznickým a VV Systémom Vlada Valoviča. Ako textár s nimi spolupracoval Kamil Peteraj. V roku 1988 príležitostne účinkoval s Jankom Lehotským a Jirkom Vanom, so skupinou The Meditating Blues Band nahral tri skladby pre výberovku *Bluesová spoločnosť No. 3* a koncertoval po kluboch v slovenských mestách a v Bratislave.

Po roku 2001 sporadicky hrával v bratislavských kluboch, vystúpil aj na festivale Livin’ Blues Bratislava. Jozef Barina je autorom skladieb ako „Šťastie“, „Meditácia nad vášňou“ alebo „Hej, pán doktor!“ Coververziu poslednej skladby má na svojich dvoch albumoch skupina Hex.

V roku 2019 bol Jožo Barina medzi prvými laureátmi, ktorý si za prínos pre slovenskú hudobnú scénu prevzal Cenu Fedora Freša.

Dňa 23. februára 2024 Jožo Barina po dlhej a ťažkej chorobe vo veku nedožitých 76 rokov zomrel vo svojom dome na Záhorí.

## Referencie

## Externé odkazy
* Jozef Barina na webe Hudobného centra

Kategória:Osobnosti z Považskej Bystrice
Kategória:Slovenskí bluesoví speváci
Kategória:Slovenskí bluesoví gitaristi
Záhlavná šupina

**Záhlavná šupina** alebo **šupinová časť záhlavnej kosti** () je kostná časť štvoruholníkovitého tvaru, ktorá je uložená nad a za veľkým otvorom záhlavnej kosti. Časť osifikuje chondrogénne, časť dezmogénne. S párovou temennou kosťou je spojená lambdovitým švom. Rozdeľuje sa na vonkajší a vnútorný povrch.

## Vonkajší povrch
V strede vonkajšieho povrchu šupiny sa nachádza vonkajšia záhlavná hrčka, ktorej najvyšší bod sa nazýva inion. Z tohto bodu prebiehajú do oboch strán dve najhornejšie šijové čiary, horné šijové čiary a dolné šijové čiary. Spomedzi týchto čiar sa na záhlavnej kosti nachádzajú najvyššie najhornejšie šijové čiary, na ktoré sa upína povrchová šijová pokrývka. Paralelne pod nimi idú dve horné šijové čiary, ktoré sú miestom úponu lichobežníkového svalu. Najnižšie sú umiestnené dolné šijové čiary. Vonkajší záhlavný hrebeň je hrana v strednej čiare za veľkým otvorom, na ktorú sa upína šijový väz. Na vonkajšom povrchu sa rozprestiera aj záhlavná a šijová rovina.

## Vnútorný povrch
Na vnútornom povrchu šupiny sa v strede nachádza vnútorná záhlavná hrčka, tvoriaca stred vyvýšeniny v tvare kríža, ktorá je odtlačkom žilových splavov, nazýva sa krížová vyvýšenina. Krížová vyvýšenina delí vnútornú plochu štrbiny na 2 horné jamy pre záhlavné laloky mozgu a dve dolné jamy pre hemisféry mozočka.

## Galéria

Súbor:Squamous part of occipital bone - animation2.gif|Animácia záhlavnej šupiny
Súbor:Squamous part of occipital bone - animation3.gif|Animácia záhlavnej šupiny
Súbor:Squamous part of occipital bone - animation.gif|Animácia záhlavnej šupiny
Súbor:Squamous part of occipital bone03.png|Záhlavná šupina z bočného pohľadu
Súbor:Squamous part of occipital bone01.png|Záhlavná šupina z predného pohľadu
Súbor:LebkaPoSlovensky.png


## Referencie


Kategória:Záhlavná kosť
Cukmantel

**Cukmantel** () je vrch v Štiavnických vrchoch. Leží nad osadou Banky, približne  severozápadne od centra Banskej Štiavnice. 

## Poloha
Masív sa nachádza v strednej časti pohoria, v geomorfologickom podcelku Hodrušská hornatina. Vrch leží v Banskobystrickom kraji, v okrese Banská Štiavnica a na katastrálnom území mesta Banská Štiavnica. Najbližším sídlom je na severozápadnom úpätí ležiaca osada Banky, juhovýchodne sa nachádza mesto Banská Štiavnica. Vrch patrí do Chránenej krajinnej oblasti Štiavnické vrchy.

## Opis
Cukmantel je súčasťou hrebeňa, ktorý vedie od vrchu Paradajs () (severo)západným smerom cez Hadovú na Končiar (). Južným smerom susedí plytkým sedlom oddelený Paradajs () a Tanád (), západným je Hadová (), severným vrch Hojan () a Zlatý vrch () a východným Studený vrch () a Šobov (). Oblasť patrí do povodia Hrona, kam vodu zo severnej časti masívu odvádza Vyhniansky potok a z južnej Hodrušský potok. Na severovýchodnom úpätí je vybudované Štiavnické jazero (tajch Rozgrund), severozápadne je nad osadou Banky menšie, Bančianske jazero. Na vrchol nevedie značený chodník, no južným smerom vedie traverzom chodník na rázc. Červená studňa.

### Výhľady
Vrcholová časť je na juhovýchodnej polovici pokrytá súvislým lesom, no na severozápade ju pokrýva horská lúka. Z odlesnených častí je tak možný výhľad na okolité vrchy Štiavnických vrchov, pri vhodných podmienkach vidieť tiež Pohronský Inovec, Vtáčnik, Kremnické vrchy, Nízke Tatry a Poľanu.

## Prístup
Na vrchol nevedie značený chodník, no južným úbočím vedie chodník z rázcestia Červená studňa na Hadovú. Odbočením sa dá vystúpiť na vrchol Cukmantelu.

* po  modrej značke:
** zo západu z rázc. Rumplovská cez Hadovú
** od východu z Banskej Štiavnice cez rázc. Červená studňa
* po  zelenej značke:
** od severu z osady Banky cez rázc. Hadová
** od východu z Banskej Štiavnice cez rázc. Červená studňa
* po  žltej značke od juhozápadu z Banskej Hodruše cez rázc. Cukmantel

## Referencie

## Pozri aj
* Hodrušská hornatina
* Štiavnické vrchy
* Zoznam vrcholov v Štiavnických vrchoch

## Externé odkazy
* Poloha na turistickej mape

Kategória:Vrchy v Štiavnických vrchoch
Kategória:Vrchy pod 1000 metrov na Slovensku
Kategória:Vrchy v okrese Banská Štiavnica
Kategória:Banská Štiavnica
Štátna vedecká knižnica v Prešove

náhľad|Budova knižnice na Hlavnej 99
**Štátna vedecká knižnica v Prešove** (skrátene ŠVK v Prešove) je univerzálna vedecká knižnica, ktorá plní verejnoprospešné funkcie a realizuje verejnoprospešné činnosti. Je kultúrnou a vzdelávacou inštitúciou, ktorá vykonáva knižničnú, bibliografickú, vedeckovýskumnú a dokumentačnú činnosť, poskytuje výpožičné, informačné, reprografické a iné služby, tvorí digitálny obsah o rómskej kultúre. Pri budovaní fondu sa špecializuje na humanitné vedy (pedagogika, jazykoveda, slavistika, história, archívnictvo, výtvarné umenie...). 

Bola zriadená 1. septembra 1952 a sídli na Hlavnej ul. 99 v Prešove. V roku 2019 mala v knižničnom fonde 628 tisíc jednotiek.

## Referencie

## Externé odkazy
* Štátna vedecká knižnica v Prešove

Kategória:Vedecké knižnice na Slovensku
Kategória:Kultúra v Prešove
Kategória:Organizácie v zriaďovateľskej pôsobnosti Ministerstva kultúry Slovenskej republiky
Kategória:Organizácie založené v 1952
Národné futbalové mužstvo Cookových ostrovov

**Národné futbalové mužstvo Cookových ostrovov** reprezentuje Cookove ostrovy na medzinárodných futbalových akciách, ako sú Majstrovstvá sveta a Oceánsky pohár národov. Cookove ostrovy sa dvakrát predstavili na Oceánskom pohári národov v roku 1998 a 2000 no v oboch prípadoch skončili v skupine. V rebríčku FIFA im momentálne patrí 190. miesto. 

## Majstrovstvá sveta

## Oceánsky pohár národov

## Zdroj

Cookove
Futbal
Kategória:Futbal na Cookových ostrovoch
Fidžijské národné futbalové mužstvo

**Fidžijské národné futbalové mužstvo** reprezentuje Fidži na medzinárodných futbalových akciách, ako sú Majstrovstvá sveta a Oceánsky pohár národov. Fidži sa osemkrát predstavilo na Oceánskom pohár národov. Ich najlepší úspech je tretie miesto v roku 1998 a 2008. V rebríčku FIFA im patrí 165. miesto.

## Majstrovstvá sveta

## Oceánsky pohár národov

## Južné Pacifické hry

* 1963 - 2. miesto
* 1966 - *Nezúčastnili sa*
* 1969 - 4. miesto
* 1971 - Skupinová fáza
* 1975 - 4. miesto
* 1979 - 2. miesto
* 1983 - 2. miesto
* 1987 - *Nezúčastnili sa*
* 1991 - **1. miesto**
* 1995 - 3. miesto
* 2003 - **1. miesto**
* 2007 - 2. miesto
* 2011 - 4. miesto
* 2019 - 3. miesto

## Zoznam trénerov

* Danny McLennan (1993 – 1995)
* Billy Singh (1995 – 2002)
* Les Scheinflug (2002)
* Tony Buesnel (2003 – 2004)
* Lee Sterrey (2005 – 2006)
* Juan Carlos Buzzetti (2006 – 2009)
* Yogendra Dutt (2009 – 2010)
* Gurjit Singh (2011)
* Juan Carlos Buzzetti (2011 – 2015)
* Frank Farina (2015 – 2016)
* Christophe Gamel (2016 – 2019)
* Flemming Serritslev (2020 –)

## Zdroj

Kategória:Národné futbalové mužstvá
Kategória:Futbal na Fidži
Kategória:Fidžijské národné družstvá
Kiribatské národné futbalové mužstvo

**Kiribatské národné futbalové mužstvo** reprezentuje Kiribati v medzinárodných futbalových zápasoch a akciách. Kiribati nie je členom FIFA, zatiaľ iba pridruženým členom OFC. Nemôže sa preto zúčastňovať kvalifikácie na Majstrovstvá sveta vo futbale, iba súťaží organizovaných OFC, ako Oceánsky pohár národov. Mužstvo Kiribati zatiaľ odohralo iba 11 medzištátnych zápasov z toho nevyhrali ani jeden.

## Zdroj

Kiribati
Národné
Futbal
Tuvalské národné futbalové mužstvo

**Tuvalské národné futbalové mužstvo** reprezentuje Tuvalu na medzinárodných futbalových akciách. Tuvalu nie je členom FIFA a tak sa nemôže zúčastňovať kvalifikácii na Majstrovstvá sveta vo futbale. Sú iba pridruženým členom OFC. Zúčastnili sa kvalifikácie na Oceánsky pohár národov 2008 a to bola ich jediná účasť v kvalifikácií v tejto súťaži. Od roku 2016 sú Tuvalu členom CONIFA.

## Oceánsky pohár národov

## Zdroj

Kategória:Národné futbalové mužstvá
Národné
Futbal
Rímskokatolická farnosť Narodenia Panny Márie v Pušovciach

Rímskokatolícka **farnosť** Narodenia Panny Márie v obci **[[Pušovce]]** patrí do dekanátu Prešov - mesto a Košickej arcidiecézy. Založená bola v roku 1810.

## Dejiny farnosti
Farnosť Pušovce vznikla v roku 1810 v čase rekatolizácie regiónu. Podľa záznamov najväčšiu zásluhu na tom majú františkáni. V roku 1788 bola v Pušovciach postavená kaplnka. Jej prvým správcom bol Andrej Považan z rehole menších bratov františkánov (OFM) a to v rokoch 1788 až 1801. V tomto období sa začala písať aj kronika, ktorá sa neskôr stala farskou kronikou novej farnosti Pušovce. Tú tvorili obce Pušovce, Chmeľov, ktoré predtým pôsobili ako filiálky vo farnosti Kračúnovce. Z farnosti v Tulčíku sa filiálkami novovzniknutej pušovskej farnosti stali obce Čeľovce, Proč, Šarišská Trstená, Chmeľovec a Podhorany.

K ďalšiemu štiepeniu vo farnosti došlo až o takmer 200 rokov, kedy v roku 1997 vznikla Farnosť sv. Alojza Gonzágu v Podhoranoch, ku ktorej sa pričlenili Šarišská Trstená, Chmeľovec a Podhorany.

## Kostoly vo farnosti
* Pušovce - Narodenie Panny Márie - farský kostol
* Čelovce - Najsvätejšia Trojica
* Chmeľov - Povýšenie sv. Kríža
* Proč - Sedembolestná Panna Mária

## Kňazi pôsobiaci vo farnosti

*farári a správcovia farnosti:*

 
## Cintoríny vo farnosti
Vo farnosti sú štyri cintoríny - Pušovce, Chmeľov, Proč a Čeľovce.

## Referencie

## Externé odkazy
* Stránka farnosti

Kategória:Rímskokatolícke farnosti na Slovensku
Kategória:Pušovce
Alex Král

**Alex Král** (* 19. máj 1998, Košice) je český profesionálny futbalista, ktorý aktuálne hrá ako obranný záložník v Bundeslige za klub Union Berlín. V minulosti hral aj v Premier League za klub West Ham United a v ruskej najvyššej súťaži za klub Spartak Moskva. Je taktiež hráčom futbalovej reprezentácie Česka.

## Mládežnícke kluby
Narodil sa na Slovensku, no Králová rodina sa presťahovala do časti Štýřice v Brne ešte keď bol dieťa. Už vo veku šiestich rokov začal hrať futbal v klube SK Moravská Slavia Brno. Neskôr sa v deviatich rokoch sa pripojil k klubu Zbrojovka Brno. V štrnástich rokoch bol naverbovaný do Slavie Praha, kvôli čomu sa tam presťahoval a pokračoval vo svojom pôsobení.

## Klubová kariéra
Najvyššiu českú súťaž začal hrať v roku 2017 za FK Teplice. V januári 2019 podpísal štvorročný kontrakt a prestúpil do Slavie Praha, kde vymenil pôvodnú pozíciu stopéra za stred zálohy a po ôsmich mesiacoch v klube prestúpil ako druhý najdrahší hráč histórie z českej ligy do Spartaku Moskva. Päťročný kontrakt podpísal 1. septembra 2019. Je univerzálnym hráčom, ktorý na vysokej úrovni zvláda obrannú aj útočnú činnosť.

Dňa 31. augusta 2021 sa Král pripojil k anglickému klubu West Ham United na sezónne hosťovanie s možnosťou trvalej zmluvy. Debutoval 22. septembra víťazstvom 1:0 proti Manchestru United v EFL Cupe na štadióne Old Trafford. Jeho ligový debut nasledoval, keď 28. decembra 2021 nastúpil ako náhradník pri výhre 4:1 nad Watfordom.

V sezóne 2022/23 hral v Bundeslige za tím Schalke 04. V sezóne 2023/23 pôsobí v bundesligovom klube Union Berlín.

## Reprezentačná kariéra
S Českou futbalovou reprezentáciou do 19 rokov postúpil do semifinále majstrovstiev Európy vo futbale hráčov do 19 rokov roku 2017, na týchto majstrovstvách bol zvolený do all-stars tímu turnaja. V českej seniorskej reprezentácii debutoval 26. marca 2019 v Prahe na priateľskom zápase proti brazílskej reprezentácii, proti ktorej Česi prehrali 1:3.

V marci 2021 bol nominovaný na stretnutie zahajujúce kvalifikáciu na MS 2022. Kvôli zraneniu zo zápasu v ruskej lige proti Uralu Jekaterinburg, ale z nominácie vypadol.

### Góly

*Skóre a výsledky uvádzajú ako prvé gólovú bilanciu Česka.*

## Vyznamenania
**Slavia Praha**
* 1. česká futbalová liga: 2018/2019
* Pohár FAČR: 2018/2019

**Individuálne**
* Majstrovstvá Európy vo futbale hráčov do 19 rokov – tím turnaja: 2017

## Referencie

## Iné projekty

## Externé odkazy
* Alex Král na *repre.fotbal.cz* 
* Alex Král na *national-football-teams.com* 

## Zdroj

Kategória:Českí futbalisti
Kategória:Českí národní futbalisti
Kategória:Hráči 1. FC Brno
Kategória:Hráči FK Teplice
Kategória:Hráči SK Slavia Praha
Kategória:Hráči FK Spartak Moskva
Kategória:Hráči West Ham United FC
Kategória:Osobnosti z Košíc
Čelová dutina

**Čelová dutina** () je párová dutina, ktorá je jedna zo štyroch prínosových dutín pod obočným oblúkom. Vyznačuje sa vejárovitým a štrbinovým tvarom. Čelovú dutinu rozdeľuje priehradka čelových dutín ().

## Štruktúra
[vľavo|náhľad|[Röntgenové žiarenie|Röntgenový obrázok čelovej dutiny.]]
Dutina sa nachádza pod čistinkou a jej ústie otvor čelovej dutiny prebieha do nosovej dutiny. Čelové dutiny sú len zriedka symetrické a často sa v nich vyskytujú prídavné, čiastočne neúplné kostné hrany. Priemerné rozmery čelovej dutiny sú nasledovné: výška 28 mm, šírka 24 mm, hĺbka 20 mm, čo vytvára priestor 6 – 7 ml. Šanca na hypopláziu sa pohybuje od 2 do 35 %.

### Vývoj
Čelová dutina pri narodení novorodenca nie je prítomná. Pozorovať ju možno až v 1. roku života, pričom v 2. roku už dosahuje priemernú veľkosť 5x4x3 mm. Jej rýchly vývoj sa začína v 7. rokoch a trvá do 25. roku života, keď dosiahne svoju konečnú veľkosť a tvar. Čelové dutiny nie sú prítomné približne pri 5 % populácie.

## Referencie


Kategória:Čelová kosť
Xenofilos

**Xenofilos** () môže byť:

* grécky filozof (pytagorovec) v 4. stor. pred Kr., pozri Xenofilos (filozof)
* grécky sochár v 2. stor. pred Kr., pozri Xenofilos (syn Stratóna)

## Zdroje
Novokaledónske národné futbalové mužstvo

**Novokaledónske národné futbalové mužstvo** reprezentuje Novú Kaledóniu na medzinárodných futbalových akciách, ako sú Majstrovstvá sveta a Oceánsky pohár národov. Najväčší úspech na Oceánskom pohári národov sú dve druhé miesta v roku 2008 a 2012.

## Majstrovstvá sveta

## Oceánsky pohár národov

## Zdroj

Kategória:Národné futbalové mužstvá
Národné
Futbal
Vinylová skupina

**Vinylová skupina** označuje funkčnú skupinu, ktorej vzorec je –HC=C2H. Je to skupina odvodená od molekuly etylénu (eténu), z ktorej bol odštiepený jeden atóm vodíka. Takisto sa označuje ako **vinyl** alebo **etenyl** (skratka **Vi**). Tento názov sa používa i pre zlúčeniny, ktoré obsahujú túto skupinu, teda majú vzorec R−CH=CH2, kde R je nejaká iná skupina atómov.

Jeden z priemyslovo významných príkladov je vinylchlorid, ktorý je prekurzorom pre PVC, plast bežne známy ako vinyl.

Vinylová skupina je jednou z alkénylových funkčných skupín. V uhlíkovej kostre sa sp2-hybridizované uhlíky alebo pozície často označujú ako **vinylové**. Alyly, akryláty a styrény obsahujú vinylovú skupinu. 

## Vinylové polyméry

Vinylové skupiny môžu polymerizovať v prítomnosti radikálových iniciátorov alebo katalyzátorov, čím vznikajú vinylové polyméry. Tieto polyméry neobsahujú vinylové skupiny, namiesto toho sú nastýtené. V tabuľke nižšie sú uvedené príklady niekoľkých vinylových polymérov.

## Reaktivita

Vinylové deriváty sú alkény. Ak sú aktivované susednou skupinou, zvýšená polarizácia väzby spôsobuje charakteristickú reaktivitu:
* V alylových zlúčeninách, kde je najbližší uhlík nasýtený, ale jedenkrát substituovaný, môže prebehnúť alylový prešmyk a sú pozorované príbuzné reakcie.
** Alylové Grignardove činidlá môžu atakovať najprv vinylový koniec.
* Ak je vedľa vinylovej skupiny skupina odťahujúca elektróny, môže prebehnúť konjugovaná adícia (Michaelova adícia).

Vinylové organokovové zlúčeniny, napríklad vinyllítium a vinyltributylcín, sa účastnia párovacích reakcií, napríklad Negišiho párovania.

## Etymológia
Pôvod slova *vinyl* je v latinskom *vinum*, „víno“, a gréckom *hylos*, „hmota“ alebo „materiál“, kvôli jeho vzťahu s etanolom. Názov vinyl prvýkrát použil nemecký chemik Hermann Kolbe v roku 1851.

## Referencie

Kategória:Funkčné skupiny
Zakázané

**Zakázané** je potok v nitrianskom regióne na území obcí Žitavce v okrese Nitra a Michal nad Žitavou v okrese Nové Zámky v Nitrianskom kraji. Nachádza sa v geomorfologickom celku Podunajská pahorkatina v geomorfologickom podcelku Žitavská niva. Je pravostranným prítokom Žitavy a má dĺžku . Je vodným tokom V. rádu.

## Prameň
Pramení v juhozápadnej časti územia obce Žitavce v  v juhozápadnej časti poľnohospodárskeho extravilánu v blízkosti vinice *Žitavský vrch*.

## Opis toku
Od prameňa tečie severozápadným smerom cez poľnohospodársky extravilán, väčšinu svojho toku preteká cez územie obce Žitavce, preteká cez pole *Kamenisté*, v  podteká cestu spájajúcu obec Žitavce s obcou Maňa, mení smer na západ, v  opúšťa územie obce Žitavce, iba záverečných 100 m svojho toku tečie cez územie obce Michal nad Žitavou a ústi v  do Žitavy ako jej ľavostranný prítok.
Vodný tok *Zakázané* nemá významnejší prítok.

## Pôvod názvu
Motivantom názvu vodného toku *Zakázané* na území obcí Žitavce a Michal nad Žitavou v období pomenovacieho procesu bola *ochrana vlastníctva osobitne atraktívnej poľnohospodárskej plodiny – veľkej extravilánovej vinice z pohľadu pomenovateľa*. Prídavné meno *Zakázané* bolo prenesené na pomenovanie hydronyma, čím bolo utvorené jednoslovné hydronymum v podobe *Zakázané* ako súčasť veľmi početnej skupiny názvov v slovenskej toponymii, najmä hydronymii.

Názov vodného toku *Zakázané* bol štandardizovaný v roku 1978. K marcu 2022 je v priestore slovenskej hydronymie potokov hydronymum *Zakázané* jedinečné.

## Referencie

Kategória:Vodné toky v okrese Nitra 
Kategória:Vodné toky v okrese Nové Zámky 
Kategória:Potoky na Slovensku 
Kategória:Vodné toky v Podunajskej pahorkatine
Kategória:Žitavce
Kategória:Michal nad Žitavou
Vojenský objekt

**Vojenský objekt** je objekt, ktorý slúži na ubytovanie, výcvik a zabezpečenie úloh ozbrojených síl. V právnom poriadku Slovenskej republiky je definovaný napr. v § 2 ods. 6 písm. j) zákona č. 314/2001 Z. z. o ochrane pred požiarmi v znení neskorších predpisov ako *„objekt vo [[Vojenský obvod|vojenskom obvode]], v priestoroch a zariadeniach [[Ozbrojené sily Slovenskej republiky|ozbrojených síl Slovenskej republiky]] *[...]*, v priestoroch a zariadeniach [[Ministerstvo obrany Slovenskej republiky|Ministerstva obrany Slovenskej republiky]] a v priestoroch [[Právnická osoba|právnických osôb]] patriacich do pôsobnosti Ministerstva obrany Slovenskej republiky“*.

## Referencie

Objekt
Krátka mluvnica slovenská

náhľad|Martin Hattala
**Krátka mluvnica slovenská** je kodifikačná príručka z roku 1852. Predstavuje základ jazykového zjednotenia Slovákov. Ide o prvú kolektívne schválenú príručku spisovného slovenského jazyka, prostredníctvom ktorej sa uskutočnila hodžovsko-hattalovská reforma. Cieľom tejto reformy bolo nahradiť Štúrov fonetický pravopis historickým a etymologickým, aký mala zo slovanských jazykov čeština, poľština i ruština a tým zmierniť prevrat v spisovnom jazyku. Martin Hattala v nej opísal novú kodifikáciu spisovnej slovenčiny. Pozornosť sa venuje hláskosloviu či morfológii jazyka.

## Referencie


Kategória:Knihy z 1852
Kategória:Knihy v slovenskom jazyku
Stratón (syn Xenofila)

**Stratón** () bol starogrécky sochár.

Stratón, syn sochára Xenofila z Argu, bol podľa Pausania spoluautorom sôch zhotovených pre argejský chrám boha Asklépia: *„Najznamenitejší Asklépieion v Argu uchováva až po moje časy sediaceho Asklépia z bieleho [[mramor]]u a vedľa neho stojí [[Hygieia (bohyňa)|Hygieia]]. Sedia tu tiež tvorcovia týchto sôch, Xenofilos a Stratón.“*  Našlo sa niekoľko podstavcov zo sôch, ktoré sú signované obomi argejskými umelcami (otca a syna). Obdobie ich spolupráce sa datuje na koniec 2. stor. pred Kr. alebo na začiatok 1. stor. pred Kr.

## Referencie a bibliografia

 
Kategória:Sochári starovekého Grécka